Kvinneklinikken ble bygget nær Bergen kommunale sykehus på Haukeland, som nå er Haukeland universitetssykehus. Det ble bebygget 2575 kvadratmeter grunn av de 14122 kvadratmeter grunn som var innkjøpt. Dette området ligger lengst mot vest på det nåværende sykehusområdet. Opprinnelig var det ikke noe administrativt fellesskap mellom de to institusjonene som i dag er en del av Helse Bergen og Helse Vest.